Mill-1 t’April, il-pubbliku jista’ jagħmel rapport mal-Pulizija mingħajr ma jmur fl-għasses billi minflok iċempel fuq 22940000, jissottometti rapport onlajn fuq https://pulizija.gov.mt/opres jew iniżżel l-app 112mt. Dan tħabbar mill-Korp tal-Pulizija bħala miżura ġdida ta’ prekawzjoni biex jitwaqqfu l-espożizzjonijiet u l-imxija tal-Coronavirus f’pajjiżna. Barra minn hekk, wieħed jista’ jirrikorri għall-email tal- pulizija; [email protected] Il-Pulizija qalet li awn it-tipi ta’ rapporti għandhom isiru biss għal reati li ma jinħtieġux l-assistenza immedjata tal-Pulizija. Meta persuna tagħmel dan it-tip ta’ rapport, għandha tikkonferma u tikkunsidra dan li ġej:  L-identità u numru ta’ kuntatt f’każ li l-Pulizija jkollha bżonn tagħmel kuntatt magħha;  Il-każ mhux wieħed ta’ emerġenza;  Rapport falz huwa reat punibbli bi priġunerija;  Il-Pulizija tirrevedi l-każ u tagħmel kuntatt f’każ li jkun hemm bżonn ta’ iktar informazzjoni;  Il-każ ikun segwit permezz tal-email jew telephone.